ถ่ายท้องมา 3 วันติดแล้วครับ วันแรกตอนแรกเริ่มจากถ่ายท้องก่อน ถ่ายแทบจะทั้งวันเป็นน้ำเลยครับ พอตกเย็นมีอาการไข้มาด้วย แต่กินยาดักไว้ เช้าวันต่อมาก็หาย พอวันที่2 มีอาการถ่ายอย่างเดียวเลยครับ แต่ไม่บ่อยเท่าวันแรก เป็นน้ำสีเหลืองเลยครับ วันที่3 ถ่ายบ่อยเหมือยเดิมครับ แทบจะทุก ชม. 2ชม. นอนตื่นมาทุก 4 ชม. มาถ่ายท้อง จนตอนนี่เข้าวันที่4 แล้วยังถ่ายอยู่เลยครับ เป็นน้ำสีเหลืองทุกครั้งเลย มีอาการปากแห้ง คอแห้งหิวน้ำ อยากทราบว่าผมเป็นอะไรครับ
สวัสดีค่ะ อาการถ่ายอุจจาระเป็นน้ำหรือท้องเสียหากเป็นไม่เกิน 2 สัปดาห์ อาจเกิดจากอาหารเป็นพิษ หรือ ลำไส้อักเสบแบบเฉียบพลับ ซึ่งสาเหตุส่วนใหญ่เกิดจากการติดเชื้อ ที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาด เชื้อโรคส่วนใหญ่เกิดจากเชื้อไวรัส หรือแบคทีเรีย ซึ่งมีหลายชนิด ส่วนน้อยอาจเกิดจากเชื้อปรสิตและพยาธิ หรือเชื้อราในเบื้องต้นควรพยายามดื่มน้ำสะอาดให้มาก และดื่มน้ำเกลือแร่ร่วมด้วย สำหรับอาหาร ควรทานอาหารอ่อน อาหารที่ย่อยง่าย รสจืดเช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ เพราะย่อยยาก อาจยิ่งทำให้ถ่ายมากขึ้น หลีกเลี่ยงอาหารรสจัด ทานอาหารที่ปรุงสุกใหม่ นอกจากนี้ อาจทานคาร์บอนเพื่อช่วยในการดูดซึมสารพิษหากไม่ได้มีอาการอาเจียนมากร่วมด้วย และลักษณะของอุจจาระมีมูกปนมูกหรือเป็นมูกปนเลือด มีอาการปวดบิดหรือปวดเบ่งเวลาถ่าย หรือมีไข้ แนะนำให้ใช้ยาปฎิชีวนะฆ่าเชื้อร่วมด้วย เช่น นอร์ฟลอกซาซิน (norfloxacin)หากยังคงถ่ายอุจจาระบ่อย ปริมาณอุจจาระมาก และไม่สามารถดื่มน้ำชดเชยได้เพียงพอ ซึ่งสังเกตได้จากการมีริมฝีปากแห้ง ผิวแห้ง เบ้าตาลึก หัวใจเต้นเร็ว ปัสสาวะออกน้อย สีเหลืองเข้ม เป็นต้น หรือมีอาการปวดท้องรุนแรง ควรรีบไปพบแพทย์ เพื่อให้สารน้ำทางหลอดเลือดทดแทนค่ะ